**NOTA DE ARGUMENTARE**

**la proiectul Hotărîrii de Guvern pentru aprobarea Reglementarii tehnice cu privire la echipamentele și sistemele de protecție destinate utilizării în atmosfere potențial explozive**

1. Temei pentru elaborare

Proiectul prezentei Reglementări tehnice este realizat întru implementarea prevederilor prevăzute la Capitolul III, art. 173 al Planul național de acțiuni pentru implementarea Acordului de Asociere Republica Moldova-Uniunea Europeană în perioada 2014-2016, aprobat prin Hotărîrea Guvernului nr. 808 din 01 octombrie 2014. Prin urmare, Republica Moldova, întru eliminarea barierelor tehnice în calea comerțului, și-a asumat ca angajament armonizarea legislației naționale la aquis-ul comunitar al Uniunii Europene, una din ele fiind Directiva Comunităţii Europene 2014/34UE din 26 februarie 2014 privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (publicată în Jurnalul Oficial al Uniunii Europene JO nr. L 96/309 din 29.03.2014 ).

**2. Scopul elaborării:**

Prezenta Reglementare tehnică este elaborată cu scopul de a asigura ca echipamentele și sistemele de protecție destinate utilizării în atmosfere potențial explozive să poată fi introduse pe piaţă numai dacă sunt depozitate în mod corespunzător şi utilizate pentru care au fost concepute, sau în condiţii de utilizare care pot fi prevăzute în mod rezonabil și nu pun în pericol sănătatea şi securitatea persoanelor.

**3. Generalităţi**

Reglementarea tehnică transpune Directiva Comunităţii Europene 2014/34/UE din 26 februarie 2014, prin care se solicită statelor membre să adopte măsuri prin care să asigure un nivel ridicat de protecţie a intereselor publice, cum ar fi sănătatea şi securitatea persoanelor şi siguranţa publică, şi să garanteze o concurenţă loială pe piaţa Republicii Moldova.

Totodată, prezenta Reglementare tehnică stabilește ca agenții economici care intervin în lanţul de furnizare şi de distribuţie ar trebui să ia măsurile corespunzătoare pentru a se asigura că pun la dispoziţie pe piaţă numai echipamente și sisteme de protecție care sunt în conformitate cu prezentul act normativ. Aceasta prevede o distribuţie clară şi proporţională a obligaţiilor care corespund rolului deţinut de fiecare agent economic în lanţul de furnizare şi distribuţie. În același timp, identificarea unică a echipamentelor și sistemelor de protecție va fi mai esenţială dacă se va păstra înregistrările complete şi corecte ale echipamentelor și sistemelor de protecție la fiecare etapă a lanţului de furnizare. Acest lucru va permite identificarea şi trasabilitatea unui sistem unic de protecție de la unitatea de producţie şi introducerea sa pe piaţă până la utilizatorul final şi utilizarea sa, cu scopul de a împiedica o utilizare eronată sau un furt şi de a ajuta organismele de evaluare a conformității și supravegherea pieței să afle originea echipamentelor și sistemelor de protecție pierdute sau furate. Acest sistem de trasabilitate eficient va facilita sarcina organismelor de evaluare a conformității și supraveghere a pieței de a identifica agenții economici care au pus la dispoziţie pe piaţă explozivi neconformi. În ceea ce priveşte păstrarea informaţiilor necesare, în temeiul prezentei Reglementări tehnice pentru identificarea altor agenți economici, acesta la rîndul său nu va trebui să dispună de obligaţia de a actualiza aceste informaţii cu privire la alţi agenți economici care le-au furnizat unechipament și/sau un sistem de protecție destinate utilizării în atmosfere potențial explozive.

**4. Esenţa proiectului**

Prezenta Reglementare tehnică stabileşte condiţiile care reglementează plasarea pe piaţă, libera circulaţie, precum şi cerinţele esenţiale de securitate pe care echipamentele și sistemele de protecție destinate utilizării în atmosfere potențial explozive trebuie să le respecte în vederea asigurării protecţiei sănătăţii şi securităţii utilizatorilor. Astfel, cerințele Reglementării tehnice urmăresc ca producătorii și distribuitorii să se supună unor condiții la introducerea și plasarea pe piață a unor astfel de produse, totodată să interzică comercializarea acelor echipamente și sisteme de protecție destinate utilizării în atmosfere potențial explozive care nu sunt conforme cerințelor esențiale de siguranță și să introducă măsurile adiacente necesare pentru a asigura respectarea interdicției, sau să dispună retragerea ori recuperarea de pe piață a produselor în cauză. Mai mult ca atît, Prezenta Reglementare tehnică stabilește cerinţe speciale de siguranţă la realizarea transportului echipamentelor și sistemelor de protecție destinate utilizării în atmosfere potențial explozive.

În același timp, conform aprecierii Centrului de Armonizare a Legislației, prevederile Directivei Consiliului 94/9/CE din 23martie 1994 privind apropierea legislațiilor statelor membre referitoare la echipamentele și sisteme de protecție destinate utilizării în atmosfere potențial explozive au fost transpuse parțial în legislația națională prin anexa nr. 3 al Hotărîrii Guvernului nr. 138 din 10.02.2009 cu privire la aprobarea unor reglementări tehnice, dar nu abordează întregul lanț de distribiții ale producătorului, importatorului, distribuitorului, etc. Mai mult ca atît, în prezent efectuînd analiza actelor Uniunii Europene în domeniul menționat sa stabilit că Directivei Consiliului 94/9/CE din 23 martie 1994 privind apropierea legislațiilor statelor membre referitoare la echipamentele și sisteme de protecție destinate utilizării în atmosfere potențial explozive a fost înlocuită cu Directiva Comunităţii Europene 2014/34/UE din 26 februarie 2014 privind armonizarea legislaţiilor statelor membre referitoare la echipamentele și sisteme de protecție destinate utilizării în atmosfere potențial explozive. Prin urmare, operînd modificările și completările la anexa nr. 3 a Hotărîrii Guvernului nr. 138 din 10.02.2009 în proporție mai mult de 50% sa impus la elaborarea unei noi Reglementări tehnice de noua abordare. În acest context, conform art. 62 al Legii nr. 317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, anexa nr. 3 a Hotărîrii Guvernului nr. 138 din 10.02.2009 urmează a fi în întregime abrogată.

**5. Măsuri instituţionale şi organizaţionale pe care le implică actul elaborat**

Proiectul nu prevede ca la implementarea respectivă să fie create careva instituţii noi sau reorganizări instituţionale în autorităţile existente. Măsuri organizatorice vor fi necesare la etapa de implementare a Reglementării tehnice şi anume informarea şi instruirea agenţilor economici referitor la responsabilitatea producătorului, importatorilor şi distribuitorilor în cadrul asigurării depozitării, transportării și punerii la dispoziţie pe piaţă a echipamentelor și sistemelor de protecție destinate utilizării în atmosfere potențial explosive.

**6. Fundamentarea economico-financiară**

Pentru aprobarea şi implementarea prevederilor propuse în proiectul actului normativ, nu sunt necesare careva surse financiare.

Urmare celor expuse, şi în vederea realizării scopului propus, Ministerul Afacerilor Interne consideră necesară aprobarea proiectului hotărîrii Guvernului pentru aprobarea Reglementării tehnice cu privire la echipamentele și sistemele de protecție destinate utilizării în atmosfere potențial explozive.

Suplimentar, în scopul respectării prevederilor Legii nr. 239 din 13.11.2008 privind transparenţa în procesul decizional, anunţul privind iniţierea procesului de elaborare a proiectul hotărîrii Guvernului pentru aprobarea Reglementării tehnice privind echipamentul individual de protecție, a fost plasat pe pagina oficială a Ministerului Afacerilor Interne, în directoriul *,,*Transparența/Consultări publice/Organizarea consultării publice”.

**Ministru Alexandru JIZDAN**